I april 1700 afsluttede Reventlow på [[Frederik 4.]]’s vegne en hemmelig traktat med [[Frederik 1. af Preussen|kurfyrsten af Brandenburg]]. Umiddelbart efter [[Karl 12.]]’s landgang på Sjælland samme år sendtes han af kongen, som opholdt sig i Holsten, hvor belejringen af fæstningen [[Tønning (Slesvig)|Tønning]] var begyndt på Reventlows anbefaling, til København for at bøde på kommandantens rådvildhed, der i forbindelse med det spændte forhold mellem militæret og borgerskabet havde lammet modstandsevnen. Vel kom Reventlow for sent til hovedstaden, men det lykkedes ham dog at forebygge værre følger.
Titler Samfund Historie